Diari Oficial de la Generalitat Valenciana


Sumari del DOGV 8513, del 25-03-2019 (2019/2875)

RESOLUCIÓ de 20 de març de 2019, del director general d'Agricultura, Ramaderia i Pesca, per la qual s'estableix la convocatòria per al Pla 2019 de les ajudes destinades a la subscripció d'assegurances agràries del Pla nacional d'assegurances agràries combinades i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2875


Data del document
:   20-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 20 de març de 2019, del director general d'Agricultura, Ramaderia i Pesca, per la qual s'estableix la convocatòria per al Pla 2019 de les ajudes destinades a la subscripció d'assegurances agràries del Pla nacional d'assegurances agràries combinades i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2019. [2019/2875]  
L'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, regula les subvencions de la Generalitat Valenciana a la subscripció d'assegurances agràries, del Pla Nacional d'Assegurances Agràries Combinades (DOGV 7503, 13.04.2015).  
La present resolució de convocatòria per al Pla 2019 de les ajudes destinades a la subscripció d'assegurances agràries, conté els percentatges de subvenció, tant base com addicionals, la gestió, control i la convocatòria pròpiament dita. En relació a la convocatòria de l'any anterior, mantenim la mateixa línia de continuïtat a causa del bon resultat obtingut amb l'estructura actual de la convocatòria.  
Un any més en alguns cultius, com l'olivera i l'ametler, i en la ramaderia, l'assegurament no és una pràctica habitual, per la qual cosa és important, per a garantir la rendibilitat de les explotacions agràries, donar-hi suport amb mesures d'estímul a la contractació de les assegurances.  
El foment de l'assegurança agrària és, sens dubte, el mitjà que permet en molts casos la supervivència dels agricultors davant les adversitats climàtiques. La present resolució de convocatòria vol fomentar la contractació de les assegurances agràries en els cultius de secà i previndre la repercussió de futures situacions de sequera a la Comunitat Valenciana.  
Dins de la política de suport a la qualitat dels productes agroalimentaris, es mantenen les subvencions addicionals, per a les assegurances que emparen produccions incloses en sistemes de protecció de qualitat agroalimentària com: Denominacions d'Origen Protegides (DOP), i Indicacions Geogràfiques Protegides (IGP). També es mantenen les ajudes a les pòlisses associatives, contractades per entitats associatives.  
  
La importància del foment de l'assegurança agrària en el manteniment de les rendes dels agricultors i ramaders és tal, que es mantenen els percentatges de subvenció de tots els mòduls, a fi que el cost de l'assegurança no siga cap obstacle per a garantir l'accés de tots a la contractació de l'assegurança agrària.  
A l'efecte del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present resolució s'adapten als requisits establits en els articles 27 i 28 del Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L193, d'1/7/2014). La informació resumida del règim d'ajudes, ha sigut remesa a la Comissió Europea, havent assignat el número de registre de l'ajuda SA.41190.  
  
Per tot això, en virtut del que s'estableix en l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), d'acord amb les competències establides en el Decret 158/2015, de 18 de setembre, del Consell (modificat pel Decret 80/2016, d'1 de juliol, i pel Decret 181/2018, de 5 d'octubre), pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i en ús de les atribucions conferides en la disposició addicional primera de l'ordre de bases, resolc:  
  
Primer. Percentatges de subvenció  
D'acord amb el que s'estableix en l'article 3.3 de l'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, reguladora de les subvencions a la subscripció d'assegurances agràries combinades.  
1. Per a les pòlisses acollides al Pla 2019 el percentatge de subvenció aplicat exclusivament sobre la P rima Comercial Base Neta, la definició de la qual figura en l'annex IV, sense tindre en compte els recàrrecs per sinistralitat elevada, de cada pòlissa subscrita per als mòduls de les diferents línies d'assegurances agrícoles a la Comunitat Valenciana, serà el següent:  
Mòdul 1: 10 %  
Mòdul 2: 20 %   
Mòdul 3 i 3M: 25 %  
Mòdul P: 25 %  
Resta de mòduls: 20 %  
2. Sobre els percentatges anteriors s'aplicaran, si escau, els percentatges de les subvencions addicionals següents:  
a) 10 % per als titulars de pòlisses en les parcel·les assegurades per al cultiu de què es tracte, inscrites en les Denominacions d'Origen Protegides (d'ara endavant DOP), Indicacions Geogràfiques Protegides (d'ara endavant IGP), i en el Comitè d'Agricultura Ecològica de la Comunitat Valenciana (d'ara endavant CAECV), segons els beneficiaris i parcel·les presentades per les entitats de marques de qualitat en el termini d'un mes abans de la data d'inici de la contractació.  
Les DOP, IGP i CAECV a què fa referència el paràgraf anterior són les següents:  
DOP Vinos de Utiel-Requena  
DOP Vinos Alicante  
DOP Vinos Valencia  
DOP Uva de Mesa embolsada Vinalopó  
DOP Nísperos de Callosa d'en Sarrià  
DOP Chufa de Valencia  
DOP Alcachofa de Benicarló  
DOP Arroz de Valencia  
DOP Kaki Ribera del Xúquer  
DOP Consejo Regulador del Cava  
DOP Aceite de la Comunitat Valenciana  
DOP El Terrerazo  
DOP Vino de Pago los Balagueses  
DOP Pago de Tharsis  
DOP Chozas Carrascal  
DOP Vera de Estenas  
DOP Granada Mollar de Elche/Granada de Elche.  
IGP Vinos de la Tierra de Castelló  
IGP Cítricos Valencianos  
IGP Cerezas Montaña de Alicante  
Comité d'Agricultura Ecològica de la Comunitat Valenciana  
b) 10 % per a les pòlisses agrícoles en què a l'assegurat no li resulte d'aplicació el tram de subvenció addicional establit per ENESA, lligat a les característiques de l'assegurat que es detalla a continuació: posseir la condició d'agricultor o ramader professional i trobar-se afiliat i cotitzant al Règim Especial de Treballadors Autònoms o en el Règim Especial de la Seguretat Social, ser titular d'explotació prioritària, ser soci d'una organització o agrupació de productors constituïda a l'empara del Reglament (UE) núm. 543/2011, de la Comissió de 7 de juny, ser jove agricultor/a que l'any de contractació de l'assegurança, o en algun dels quatre anteriors, se li haja concedit l'ajuda a la primera instal·lació en virtut del Reglament (UE) núm. 1305/2013, del Parlament Europeu i del Consell, de 17 de desembre.  
c) 20 % per a les pòlisses associatives contractades per entitats associatives d'agricultors i ramaders, amb les característiques admeses per la Direcció General d'Assegurances i Fons de Pensions, per a l'assegurament conjunt de la producció dels seus socis.  
d) 50 % per als cultius d'olivera, cereal, vinya, ametler i cirera en parcel·les de secà.  
3. Les subvencions anteriors són compatibles entre si i s'aplicaran, quan corresponga, sumant l'aplicació dels percentatges anteriorment establits per a cada tram, sempre que no superen els límits establits en l'article 3.1 de l'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, reguladora de les subvencions a la subscripció d'assegurances agràries combinades, no podrà ser superior al 65 % del rebut de prima, sense tindre en compte els recàrrecs; en el cas que la subvenció superara aquest percentatge, es minorarà en primer lloc la subvenció autonòmica i a continuació l'estatal fins al límit fixat.  
4. Línies de ramaderia.  
La subvenció de les línies de retirada i destrucció d'animals morts, es regularan sobre la base ?/cap, conformement a la distribució que figura en l'annex III.  
En les línies de bestiar que inclouen garanties de vida i servei de retirada i destrucció d'animals morts en l'explotació, el percentatge de subvenció aplicat al tipus de capital vida, sobre la prima comercial base neta, una vegada deduïdes les bonificacions i descomptes establits en la contractació de l'assegurança i sense tindre en compte els recàrrecs per sinistralitat elevada, serà del 20 %.   
La subvenció per al tipus de capital de retirada i destrucció d'animals morts en l'explotació, s'aplicarà sobre la base ?/cap, conformement a la distribució establida en l'annex III.  
El límit de subvenció determinat per al tipus de capital vida, haurà de tindre en compte que, l'import de la subvenció d'ENESA més l'import de la subvenció de la conselleria competent en matèria d'assegurances agràries, del mateix tipus de capital, no pot ser superior al 65 % del rebut de prima, sense tindre en compte els recàrrecs per sinistralitat elevada, del tipus de capital vida.  
El límit de subvenció determinat per al tipus de capital de retirada i destrucció d'animals morts en l'explotació, haurà de tindre en compte que l'import de la subvenció d'ENESA més l'import de la subvenció de la conselleria competent en matèria d'assegurances agràries, del mateix tipus de capital, no pot ser superior al 87 % del rebut de prima, sense tindre en compte els recàrrecs per sinistralitat elevada, del tipus de capital de retirada i destrucció.  
  
Segon. Gestió i control de pòlisses del Pla Anual d'Assegurances Agràries  
1. A l'efecte del control de les subvencions, el prenedor de l'assegurança en el cas de pòlisses de contractació col·lectiva o l'assegurat en cas de pòlisses individuals, seran els responsables de les infraccions administratives en matèria de subvencions i estaran subjectes a les sancions regulades en el títol IV de la Llei 38/2003, de 17 de novembre, havent de controlar:  
a) Que els titulars de les pòlisses acrediten amb el seu NIF o CIF segons la seua personalitat jurídica, que el nom i cognoms o la raó social és idèntic al que consta en les pòlisses, estiguen donats d'alta en l'Agència Estatal de l'Administració Tributària (d'ara endavant AEAT), i no hagen mort amb anterioritat a la formalització de la pòlissa.  
b) En el cas de les pòlisses ramaderes comprovar l'existència en el Registre d'Explotacions Ramaderes de la Comunitat Valenciana (d'ara endavant, REGA), dels llibres de registre d'explotació inclosos en aquesta, així com la compatibilitat de l'espècie i del nombre d'animals assegurats, incrementats amb els coeficients de tolerància indicats en l'apartat tercer, punt 1, lletra b, amb el fitxer que a aquest efecte haja facilitat la conselleria competent en matèria d'assegurances agràries, a Agroseguro, SA, o en cas de no disponibilitat d'aquest fitxer amb el llibre d'explotació del ramader, degudament actualitzat amb una antelació màxima de dos mesos a la formalització de la declaració de l'assegurança, o amb una declaració responsable de l'assegurat conformada per funcionari de la citada conselleria, aportat per l'assegurat, conforme a l'annex I i a l'annex II, amb una antelació màxima de dos mesos a la data de formalització de la declaració de l'assegurança, en el qual figuren les dades corresponents als llibres d'explotació registrades en el REGA, amb indicació per a cadascun de l'espècie i la capacitat registrada.  
2. El prenedor conservarà en el seu poder els certificats esmentats en el punt anterior durant un període de quatre anys, comptats a partir de 2019, havent-los de presentar a requeriment de la Conselleria competent en matèria d'assegurances agràries, per a la verificació de la correcta aplicació de les subvencions.  
3. Per al supòsit en què la conselleria competent en matèria d'assegurances agràries, a través del web destinat a aquest efecte, proporcione als prenedors la possibilitat de verificar el compliment del que s'estableix el punt 1b, no serà necessària l'aportació dels corresponents certificats.  
4. La Conselleria competent en matèria d'assegurances agràries disposarà de seixanta dies, des de la presentació per registre telemàtic de la liquidació per part d'Agroseguro, SA, per a la comunicació a aquesta de les incidències sorgides com a conseqüència de les comprovacions que s'efectuen. A l'efecte, es podrà realitzar telemàticament en les condicions que n'acrediten la validesa oficial.  
Per la seua part Agroseguro, SA, disposarà de conformitat amb el que s'estableix en la clàusula quarta del Conveni de Col·laboració entre la Conselleria Agricultura, Pesca i Alimentació de la Generalitat Valenciana i l'Agrupació Espanyola d'Entitats Asseguradores de les Assegurances Agràries Combinades, SA, subscrit en data 21 de gener de 2003, del termini de trenta dies naturals des de la notificació per la conselleria competent en matèria d'assegurances agràries dels fitxers amb les deficiències comunicades, per a la seua esmena.  
Finalitzat aquest termini sense esmena o sense que aquesta siga l'adequada, Agroseguro, SA, podrà regularitzar els imports de la subvenció imputats a la Conselleria competent en matèria d'assegurances agràries, d'acord amb les bases del Conveni de Col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupació Espanyola d'Entitats Asseguradores de les Assegurances Agràries Combinades, SA, subscrit en data 21 de gener de 2003.  
5. Els assegurats, pel fet de contractar la pòlissa de l'assegurança agrària, autoritzen ENESA i la conselleria competent en matèria d'assegurances agràries perquè, en cas necessari i a fi de verificar la identitat i el compliment dels requisits exigits, puga sol·licitar la cessió d'informació a altres administracions, per mitjans informàtics o telemàtics, sobre la circumstància d'estar o no al corrent de les seues obligacions tributàries i de la seguretat social, així com qualsevol altra informació que permeta certificar el compliment dels requisits exigits per a l'obtenció de les subvencions regulades.  
6. La informació que aporten els assegurats en el moment de la contractació de l'assegurança agrària podrà ser utilitzada per part de l'Administració Autonòmica per a l'interès general.  
  
Tercer. Gestió i controls addicionals per a les pòlisses ramaderes  
1. Per a les pòlisses ramaderes, la conselleria competent en matèria d'assegurances agràries, comprovarà almenys una mostra del 10 %, mitjançant la utilització del REGA, dels extrems següents:  
a) Que els llibres de registre d'explotació indicats en la pòlissa existeixen en el REGA i estan donats d'alta en el moment de la formalització de la pòlissa.  
b) Per als llibres de registre d'explotació que superen el control anterior es verificaran les següents dades:  
- La compatibilitat de l'espècie assegurada i la registrada.  
- Que el nombre d'animals assegurats no supera els registrats multiplicats pels coeficients següents:  
- 1,45 per a les espècies de bestiar oví caprí  
- 1,35 per a les espècies equines i bovins.  
- 1,25 per a les gallines i pollastres.  
- 1,50 per a la clòtxina  
- 1,20 per a la resta d'espècies  
2. Per a les pòlisses que no superen el control anterior, la Conselleria competent en matèria d'assegurances agràries, comunicarà tal circumstància a Agroseguro, SA, i per tant al prenedor de la pòlissa a fi que tinga coneixement de l'origen de les incidències i les esmenen, segons escaig, en el termini de trenta dies en l'àmbit de les seues competències.  
  
Quart. Gestió i control de la identitat dels assegurats i la seua alta en l'AEAT i inclosos en la base de dades CIAS com a «subvencionable»  
1. Per a totes les pòlisses la Conselleria competent en matèria d'assegurances agràries, comprovarà que l'assegurat figure d'alta en el fitxer de contribuents de l'AEAT, i que el nom o raó social és coherent amb el nom o raó social que per a aquest NIF/CIF consta en la citada AEAT.  
2. Per a les pòlisses que no superen el control anterior, la conselleria competent en matèria d'assegurances agràries, comunicarà tal circumstància a Agroseguro, SA, i per tant al prenedor de la pòlissa, a fi que tinga coneixement de l'origen de les incidències i les esmenen segons escaiga, en el termini de trenta dies en l'àmbit de les seues competències.  
3. En el cas que l'assegurat estiga de baixa en l'AEAT per defunció esdevinguda amb posterioritat a la formalització de la declaració de l'assegurança, el prenedor haurà de remetre a la conselleria competent en matèria d'assegurances agràries, la declaració de l'assegurança i el certificat de defunció de l'assegurat. No seran admissibles les subvencions aplicades amb càrrec a la conselleria competent en matèria d'assegurances agràries, de pòlisses en què l'assegurat estiguera ja mort amb antelació a la formalització de la declaració de l'assegurança.  
4. En el cas que l'assegurat estiga de baixa en l'AEAT i siga una persona jurídica, el prenedor haurà de presentar davant la conselleria competent en matèria d'assegurances agràries, la declaració d'assegurança i el certificat de baixa expedit per l'AEAT en el qual conste la data i motiu de la baixa. No seran admissibles les subvencions aplicades amb càrrec a la Conselleria competent en matèria d'assegurances agràries, a pòlisses en què, sent l'assegurat persona jurídica o CB, estiguera donat de baixa en l'AEAT amb antelació a la formalització de la declaració de l'assegurança.  
5. Tots els interessats que estiguen inclosos en la Base de Dades per al Control Integral d'Accés a Subvencions (CIAS) com a «subvencionables» en la data d'entrada en vigor de l'assegurança agrària, tindran dret a percebre les subvencions de la Conselleria competent en matèria d'assegurances agràries que els corresponguen, sense perjudici que els siga requerida la documentació que s'estipule per a cadascuna de les subvencions que sol·liciten.  
  
Cinqué. Gestió i control de pòlisses amb parcel·les inscrites en DOP, IGP i CAECV  
1. Per al Pla 2019, els òrgans competents de les DOP, IGP i CAECV entregaran a la conselleria competent en matèria d'assegurances agràries la documentació (inclòs fitxer electrònic) relativa als DNI/CIF dels titulars inscrits en els seus respectius àmbits competencials i parcel·les corresponents.  
2. La conselleria competent en matèria d'assegurances agràries comprovarà en una mostra representativa que el DNI/CIF i parcel·les dels assegurats als quals se'ls concedisca la subvenció addicional per inscripció en DOP, IGP i CAECV, figuren en la informació presentada pels òrgans competents, admetent a càrrec seu només les subvencions de les pòlisses que superen aqueix control.  
3. Per a les pòlisses que no superen el control anterior, la conselleria competent en matèria d'assegurances agràries comunicarà tal circumstància a Agroseguro, SA, i per tant al prenedor de la pòlissa, a fi que tinga coneixement de l'origen de les incidències i les esmenen segons escaiga, en el termini de trenta dies en l'àmbit de les seues competències.  
4. El prenedor només aplicarà subvencions addicionals en concepte de parcel·les inscrites en DOP, IGP o CAECV, quan haja comprovat la certificació que al seu nom ha d'aportar obligatòriament l'assegurat, expedida per l'òrgan competent amb una antelació màxima d'un mes a la data de formalització de la declaració de l'assegurança i que el DNI/CIF indicat en el certificat coincidisca amb el declarat en la pòlissa de l'assegurança i les parcel·les assegurades figuren inscrites en la DOP, IGP o CAECV.  
  
Sisé. Controls documentals i sobre el terreny  
La conselleria competent en matèria d'assegurances agràries sol·licitarà a Agroseguro, SA, i/o a ENESA, la documentació de pòlisses sobre les quals vaja a aplicar-se subvenció, per a la seua supervisió i realització d'inspeccions sobre el terreny o per mitjà del sistema de teledetecció geogràfica de parcel·les, així com per a la comprovació de la veracitat de les dades. Aquests controls es realitzaran mitjançant mostrejos aleatoris o dirigits. Si dels controls i verificacions es detectara la no-idoneïtat de l'aplicació de la subvenció a les pòlisses, es recuperaran les quantitats indegudament aplicades mitjançant les regularitzacions o anul·lacions oportunes a través d'Agroseguro, SA, o amb el procediment previst en l'article 10 de l'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, per la qual es regulen les subvencions a les assegurances agràries combinades.  
  
Seté. Convocatòria  
D'acord amb la Llei de Pressupostos per a l'exercici 2019, l'import global màxim fixat per a la resolució d'expedients de la convocatòria de l'exercici 2019, de les ajudes regulades en l'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOGV 7503, 13.04.2015), serà el següent:  
Aplicació pressupostària: 92.81.51.6547  
Programa 714.20, Ordenació i millora de la producció agrària  
Capítol 4  
Línia S3092  
Import global màxim: 17.969.365 -  
  
Huité. Increment pressupostari  
Els imports abans esmentats es podran incrementar com a conseqüència d'una generació, una ampliació, o una incorporació de crèdit que no requerirà una nova convocatòria, de conformitat amb el que es preveu en l'article 58, apartat 2, lletra a, punt quart, del Reial-decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 22, apartat k de la Llei 28/2018, de 28 de desembre, de pressupostos de la Generalitat per a l'exercici 2019.  
  
Nové. Règim de recursos  
Contra la present escaurà el recurs de reposició davant el mateix òrgan que els va dictar, en el termini d'un mes a comptar des de l'endemà a aquell en què tinga lloc la notificació, de conformitat amb el que s'estableix en el 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei de la jurisdicció contenciosa administrativa.  
  
Deu. Entrada en vigor  
La present resolució entrarà en vigor el dia de la publicació del seu extracte en el Diari Oficial de la Generalitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2019.  
  
València, 20 de març de 2019.- El director general d'Agricultura, Ramaderia i Pesca, p. d. (DA 1a O 14/2015, 23.03.2015, del Consell, DOGV 7503): Rogelio Llanes Ribas.  
  
  
  
ANNEX I  
Declaració responsable de cens ramader, i el seu reconeixement oficial, a l'efecte de la contractació de l'assegurança de recollida i destrucció de cadàvers no bovins morts en explotació (d'ara endavant R i D no bovina).  
  
El document es pot descarregar en   
http://www.gva.es/downloads/publicados/IN/26548\_BI.pdf.  
  
  
  
ANNEX II  
Declaració responsable de cens ramader, i el seu reconeixement oficial, a l'efecte de la contractació de l'assegurança de recollida i destrucció de cadàvers bovins morts en explotació (d'ara endavant R i D bovina).  
  
El document es pot descarregar en   
http://www.gva.es/downloads/publicados/IN/26599\_BI.pdf.  
  
  
  
  
  
  
  
  
ANNEX IV  
Definicions  
  
Prima comercial base neta. És la suma de la prima de risc recarregada i de les despeses de gestió d'Agroseguro, una vegada deduïdes les bonificacions i descomptes, i sense tindre en compte els recàrrecs per sinistralitat elevada.  
  
Prima de risc recarregada. És la prima de risc neta, més la prima de reassegurança del Consorci i més el recàrrec de seguretat.  
  
Prima de risc neta. És la prima base més les despeses de prestacions.